ทลายแก๊งลักจยย. จับเสี่ยร้านอะไหล่
หัวโจกส่งสมุนขโมย-ขายเขมรของกลางเพียบ,บุกรวบเจ้าของร้านขายอะไหล่ รถ จยย.มือสอง หัวโจกแก๊งลักรถ จยย. พร้อมลูกสมุนรวม 4 คน พร้อมของกลางเพียบทั้งชิ้นส่วน รถกว่า 1,000 ชิ้นป้ายทะเบียนรถ 54 คัน แฉพฤติกรรมสุดแสบ แต่ละคนแต่งตัวสวมเครื่องประดับราคาแพงเพื่อตบตาคนที่พบเห็นไม่ให้สงสัย อาละวาดลักรถ จยย.ตามหอพัก อพาร์ตเมนต์ในพื้นที่ คืนละ 2-3 คัน เน้นยี่ห้อฮอนด้า นำมาชำแหละเป็นอะไหล่ขายในร้าน และส่งขายนายทุนชาวกัมพูชาตามใบสั่ง,ตำรวจลากคอเจ้าของร้านขายอะไหล่รถ จยย. พร้อมสมุนตระเวนลักรถ จยย.รายนี้ เปิดเผยขึ้นเมื่อเวลา 11.30 น. วันที่ 22 ม.ค. ที่ สภ.บางพลี จ.สมุทรปราการ พล.ต.ต.ธรรมนูญ ไตรทิพยพงศ์ ผบก.ภ.จ.สมุทรปราการ พ.ต.อ.พัลลภ แอร่มหล้า รอง ผบก.ภ.จ.สมุทรปราการ พ.ต.อ.โสภณ มงคลโสภณรัตน์ ผกก.สภ.บางพลี และทหารสังกัดร้อย รส. ร.21 พัน. 2 รอ. แถลงผลจับกุมแก๊งลักรถ จยย. ผู้ต้องหา 4 คน ประกอบด้วยนายสุพจน์ หรือกวง อยู่เล็ก อายุ 36 ปี หัวหน้าแก๊ง อยู่บ้านเลขที่ 245 หมู่ 1 ต.บางแก้ว อ.บางพลี นายอภิชา หรือชาติ มหาชน อายุ 34 ปี อยู่บ้านเลขที่ 266 ซอยแบริ่ง 19 แขวงบางนา เขตบางนา กทม.,นายอมรินทร์ หรือตั้ม กลิ่นจุบัน อายุ 36 ปี อยู่บ้านเลขที่ 50 ต.ท้ายบ้าน อ.เมืองสมุทรปราการ และนายตะวัน หรือแดง ปิ่นแก้ว อายุ 25 ปี อยู่บ้าน เลขที่ 89/18 ต.บางเมือง อ.เมืองสมุทรปราการ พร้อมของกลางชิ้นส่วนรถ จยย. อาทิ เครื่องยนต์ เรือนไมล์ ไฟท้าย กว่า 1,000 ชิ้น ป้ายทะเบียนรถ จยย. 54 แผ่น รถ จยย.ฮอนด้าเวฟ 2 คันที่ใช้ก่อเหตุ รถ จยย.ฮอนด้าซูมเมอร์เอ็กซ์ 2 คัน ที่โจรกรรมมา รถปิกอัพโตโยต้าวีโก้ สีทอง ทะเบียน 1 ฒฉ 6597 กรุงเทพมหานคร ที่ใช้ก่อเหตุ,พล.ต.ต.ธรรมนูญ ไตรทิพยพงศ์ ผบก.ภ.จ.สมุทรปราการ เปิดเผยว่า หลังมีเหตุคนร้ายลักรถ จยย.ในพื้นที่บ่อยครั้ง ล่าสุด เกิดเหตุเมื่อ 2 วันก่อน ชุดสืบสวนได้ลงตรวจสอบที่เกิดเหตุและแกะรอยคนร้ายจากกล้องวงจรปิด กระทั่งพบว่าคนร้ายเข้าไปที่ร้าน กวงอะไหล่ ริมถนนเทพารักษ์ อ.บางพลี ขายอะไหล่รถ จยย.มือ 2 ของนายสุพจน์ หัวหน้าแก๊ง ประสานทหารสังกัดร้อยรส ร.21 พัน.2 รอ.นำกำลังบุกเข้าจับกุมผู้ต้องหาได้ยกแก๊งขณะกำลังขนย้ายข้าวของในร้าน เมื่อช่วงเย็นวันที่ 21 ม.ค.ที่ผ่านมา พร้อมยึดของกลางดังกล่าว ในชั้นจับกุมนายสุพจน์และนายอภิชารับสารภาพในข้อหารับของโจรแต่ปฏิเสธข้อหาร่วมกันลักทรัพย์ผู้อื่นในเวลากลางคืน ส่วนผู้ต้องหาอีก 2 คนรับสารภาพในข้อหาร่วมกันลักทรัพย์ผู้อื่นในเวลากลางคืนแต่ปฏิเสธข้อหารับของโจร,ผบก.ภ.จ.สมุทรปราการกล่าวต่อว่า จากการสอบสวนผู้ต้องหาทราบว่านายสุพจน์ หัวหน้าแก๊ง จะสั่งให้นายอมรินทร์กับเพื่อนอีกคนที่ยังหลบหนี ตระเวนไปลักรถ จยย.ตามหอพัก และอพาร์ตเมนต์ เน้นยี่ห้อฮอนด้า นำมาขายในราคาคันละ 4,000-6,000 บาท แล้วโทรศัพท์เรียกนายตะวันช่วยชำแหละเป็นอะไหล่ แล้วเจียลบหมายเลขเครื่องทิ้งเพื่อขายในร้าน ส่วนเครื่องยนต์จะให้นายอภิชานำไปเก็บไว้ที่บ้านให้ค่าฝากเครื่องละ 200 บาท แผ่นป้ายทะเบียนนำไปโยนทิ้งคลอง นอกจากนี้ นายสุพจน์ ติดต่อขายอะไหล่ รวมทั้งรถ จยย.เป็นคันส่งให้กลุ่มนายทุนชาวกัมพูชาเพื่อนำไปขายให้ลูกค้าที่กัมพูชาตามใบสั่ง โดยจะลงมือลักรถทุกคืน คืนละ 2-3 คัน ก่อเหตุมาราว 2 เดือน แต่ตำรวจไม่เชื่อ ตรวจสอบประวัติพบว่านายสุพจน์เคยถูกจับกุมดำเนินคดีรับของโจร เมื่อปี 2554 และกลุ่มผู้ต้องหาจะอำพรางตัวโดยสวมเสื้อผ้าและเครื่องประดับราคาแพง เพื่อไม่ให้ผู้พบเห็นเกิดความสงสัย ตำรวจจะขยายผลติดตามจับกุมผู้ต้องหาที่ยังหลบหนี รวมทั้งเครือข่ายที่อยู่ในประเทศกัมพูชานำตัวมาดำเนินคดีต่อไป
บุกรวบเจ้าของร้านขายอะไหล่ รถ จยย.มือสอง หัวโจกแก๊งลักรถ จยย. พร้อมลูกสมุนรวม 4 คน พร้อมของกลางเพียบทั้งชิ้นส่วน รถกว่า 1,000 ชิ้นป้ายทะเบียนรถ 54 คัน แฉพฤติกรรมสุดแสบ แต่ละคนแต่งตัวสวมเครื่องประดับราคาแพงเพื่อตบตาคนที่พบเห็น
ขโมยจยย.,ลักจยย.,สภ.บางพลี,สมุทรปราการ,ข่าวหน้า1